চকবাজার থানার ওসি আজিজ আহমেদ জানান, চট্টগ্রাম ও মহসিন কলেজের শিক্ষার্থীরা মিলে এমইএস কলেজের শিক্ষার্থীদের ধাওয়া করলে দুইপক্ষের মধ্যে সংঘর্ষের ঘটনা ঘটে। সংঘর্ষে জড়ানো দুই পক্ষই ছাত্রলীগকর্মী। এদিকে চট্টগ্রাম কলেজের পুলিশ ক্যান্টিনের কর্মচারিরা সাংবাদিকদের জানান, সাত-আটজন যুবক ক্যান্টিনে এসে শাটার ভেঙে ফেলে এবং ভেতরে ঢুকে চেয়ার টেবিল উল্টিয়ে দেয়। ওসি আজিজ বলেন, ক্যান্টিনে কারা হামলা চালিয়েছে তা শনাক্ত করার জন্য সিসি টিভি ফুটেজ সংগ্রহ করা হয়েছে।